Saori Jošida

Saori Jošida (; dzimusi ) ir bijusī japāņu brīvā stila cīkstone, trīskārtējā vasaras olimpisko spēļu čempione, trīspadsmitkārtējā pasaules čempione.

Starptautiskās sacensībās debitēja no 2002. gada, sacensībās piedalījās svara kategorijā līdz 55 kg, kopš 2014. gada kategorijā līdz 53 kg.

Pirmoreiz cīņu augstākā līmeņa sacensībās zaudēja 2008. gada janvārī, kad vienā no pasaules kausa etapiem Pekinā japānieti pieveica amerikāņu cīkstone Marsi van Dusena. Nākamo zaudējumu Saori cieta pret krievieti Valēriju Žolobkovu pasaules kausa posmā Tokijā 2012. gada maijā, kad viņas kārtējā uzvaru sērija bija sasniegusi 58 cīņas.

Olimpiskajās spēlēs un pasaules čempionātos Saori Jošida nebija zaudējusi līdz 2016. gada olimpisko spēļu finālam, kad viņa piekāpās amerikānietei Helēnai Merulisai. 2012. gada olimpiskajās spēlēs Saori Jošida bija Japānas karognesēja gan atklāšanas, gan noslēguma ceremonijā.

2019. gada janvārī Jošida paziņoja par savas cīkstones karjeras beigšanu. Tagad viņa ir nacionālās komandas trenere un gatavo Japānas cīkstones 2020. gada vasaras olimpiskajām spēlēm Tokijā.

 Apbalvojumi un pagodinājumi 
 Tautas Goda balva (2012).

 Skatīt arī 
 Daudzkārtējo olimpisko zelta medaļnieku uzskaitījums
 Kaori Ičo

 Atsauces 

 Ārējās saites 

Kategorija:1982. gadā dzimušie
Kategorija:Japānas cīkstoņi
Kategorija:2004. gada vasaras olimpisko spēļu dalībnieki
Kategorija:2008. gada vasaras olimpisko spēļu dalībnieki
Kategorija:2012. gada vasaras olimpisko spēļu dalībnieki
Kategorija:2016. gada vasaras olimpisko spēļu dalībnieki
Kategorija:Pasaules čempiones brīvajā cīņā
Kategorija:Olimpiskie zelta medaļnieki cīņas sportā
Kategorija:Olimpiskie sudraba medaļnieki cīņas sportā
Kategorija:Japānas olimpiskie zelta medaļnieki
Kategorija:Japānas olimpiskie sudraba medaļnieki